Sagunt acollirà la Fase Autonòmica del Campionat d’Espanya de Gimnàstica Aeròbica
10 d’abril 2018

El pròxim diumenge, 15 d’abril, tindrà lloc la Fase Autonòmica del Campionat d’Espanya de Gimnàstica Aeròbica a Sagunt. L’esdeveniment està organitzat per l’Ajuntament de Sagunt, en col·laboració amb la Federació de Gimnàstica de la Comunitat Valenciana i el club local Gimnàstica Sagunt. Esta fase se celebrarà al pavelló esportiu cobert del poliesportiu d’Internuclis, conegut com a “OVNI”, des de les 9 fins a les 17 hores.  

  

![](/media/laid5xcu/93-cartel.png)​La jornada congregarà un total de 250 esportistes vinguts de diversos punts de la Comunitat Valenciana: Club Mas Camarena, Club Aerogym, Club Abetmar, Club Taekwondo Xàtiva, Club Montcada i Club Gimnàstica Sagunt. Està previst que durant tot el diumenge es realitzen 151 coreografies, ja que a l’encontre participaran esportistes de primer a huitè nivell, en categories masculina i femenina, de forma individual i en formacions de parella, trio i grup.

  

Esta fase del Campionat d’Espanya de Gimnàstica Aeròbica té com a objectiu determinar els equips que participaran en la fase nacional del mateix campionat, que se celebrarà l'11, 12 i 13 de maig a Sòria.​

  
  

​

​​

*   [](http://www.facebook.com/sharer.php?u=https://aytosagunto.es/va/actualitat/sagunt-acollira-la-fase-autonomica-del-campionat-d-espanya-de-gimnastica-aerobica/ "Facebook")
*   [](http://twitter.com/share?url=https://aytosagunto.es/va/actualitat/sagunt-acollira-la-fase-autonomica-del-campionat-d-espanya-de-gimnastica-aerobica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acollira-la-fase-autonomica-del-campionat-d-espanya-de-gimnastica-aerobica/ "Linked In")
*   [](mailto:?body=https://aytosagunto.es/va/actualitat/sagunt-acollira-la-fase-autonomica-del-campionat-d-espanya-de-gimnastica-aerobica/)